4 MEI – Afrikanergeskiedenis
1842 –Britte annekseer Natal
Nadat die Trekkers Dingaan verslaan het, begin hulle 'n regering organiseer in Natal. Die Britte in die Kaap beskou hulle nog as Britse onderdane en as onderhewig aan die "Cape of Good Hope Punishment Act". In Desember 1838 heet maj. Charters in Durban geland en probeer om vrede tussen Dingaan, die Volksraad en die Britte te bewerkstellig. Die pogings misluk en die Britte ontruim Natal in Desember 1839.
Die Volksraad van die Republiek Natalia, wat uit 24 verkose lede bestaan het, kry nou meer gesag. Die voorsitter of President is tydens elke sitting verkies. Die militêre mag staan onder leiding van die kommandant-generaal. Die uitvoerende gesag was ondoeltreffend, omdat daar nie genoeg kundiges tussen die Trekkers was nie. Wetstoepassing was die verantwoordelikheid van die landdroste en heemrade in die veldkornetskappe.
In 1840 is besluit om saam met die Potgietergroep in Wes-Transvaal 'n Verenigde Voortrekker-republiek tot stand te bring. Die Natalse Volksraad sou die gesagsliggaam wees en 'n adjunkraad van twaalf lede word in Potchefstroom onder leiding van Potgieter gevestig. Heelwat van die inheemse bevolking, wat erg ontwrig is deur die gebeure in Natal en die Oos-Kaap, stroom die Republiek van Natalia in die suide binne.
In 1841 word besluit om 'n reservaat op die suidgrens van Natalia vir die inheemse bevolking daar te stel. Dit het verhoudinge met die Kaapse regering belemmer. Kapt. TC Smith word na Natal gestuur en op 4 Mei word Natal deur die Britte geannekseer. Die Slag van Congella vind plaas en op 15 Julie 1842 besluit die Volksraad om hulle aan die Britte te onderwerp, maar bestaan nog voort tot in Oktober 1845. In Desember 1845 stel die Britte 'n nuwe regering in Natal in.
1860 – Oranje-Vrystaat teken vredesverdrag
Die Oranje-Vrystaat teken 'n vredesverdrag na die eerste Basoeto-oorlog met Mosjesj in Wittebergen, naby Winburg.
1900 – Anglo-Boereoorlog: Gevegte by Tabaksberg en Baviaansberg (Roelofsberg), OVS
1978 – Suid-Afrikaanse Grensoorlog: Die veldslag by Cassinga in Angola begin
1903 – Hendrik Susan, Boeremusiek-baanbreker, orkesleier en violis († 26 April 1963)
1903 – Louise Behrens, vroue-joernalis en skryfster († 18 Januarie 1994)
1914 – Hilgard Muller, 'n Suid-Afrikaanse politikus van die Nasionale Party, burgemeester van Pretoria, verkose lid van die parlement in 1958 en minister van buitelandse sake († 10 Julie 1985)
1925 – Peter Emil Julius (Peter) Blum, omstrede digter († 5 Desember 1990)
Peter Blum was 'n omstrede digter. Hy is weens sy teenkanting teen die destydse beleid van apartheid twee keer Suid-Afrikaanse burgerskap geweier.
1868 – Willem Hendrik Jacobsz, landdros, volksraadlid en mede-ondertekenaar van die Sandrivierkonvensie (* 27 Januarie 1804)
1949 – Hendrik Adolph Mulder (Willem Hessels), digter, dosent, literêre kritikus en medestigter van Standpunte (* 19 Julie 1906)